**Felină**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Alunecă în pas uşor

şi toată-i încordată,

priveşte prada scrutător

şi sare… ce ciudată!

Un ţipăt lung, sfâşietor,

răzbate dintr-o dată,

este regretul viselor

din noaptea înstelată.

Odat-ce luna intră-n nori

se furişază-ncetişor,

şireată, iute şi vicleană,

cu ochi avizi, scânteietori.

Urmeaz-aceeaşi nemişcare,

o aşteptare de moment,

ţintindu-şi prada iat-o, sare,

apoi o devorează lent...